- Ce s-a ales de Iulian Filipescu
- Unde trăieşte şi din ce face bani după ce a "dispărut" din spaţiul public
Ce s-a ales de Iulian Filipescu, fostul fundaş al Stelei şi al echipei naţionale a României. Filipescu a dispărut din spaţiul public şi duce o viaţă discretă.
Iulian Filipescu a plecat din România şi este stabilit în Spania, acolo unde duce o viaţă bună. Flipescu are şi o afacere din care face bani mulţi.
Ce s-a ales de Iulian Filipescu
Conform prosport.ro, Filipescu este stabilit în Oviedo şi are o firmă cu care recondiţionează maşini de epocă şi pe care le vinde. Conform sursei citate, fostul fundaş care a ajuns la vârsta de 50 de ani obţine venituri care îi permit să ducă o viaţă lipsită de griji. Iulian Filipescu a jucat pentru naţionala României 52 de meciuri şi a marcat o singură dată.
Filipescu ar urma să participe la meciul de retragere al "Generaţiei de Aur". În cariera sa, Iulian Filipescu a jucat la Steaua, Galatasaray, Zurich şi Duisburg. Filipescu mai ţine legătură cu Marius Lăcătuş, iar Costel Gâlcă, fostul său coleg, a dat detalii rare anul trecut.
"Da, eram apropiați! El e bine, e cu familia în Oviedo, e sănătos, dar nu are contact cu fotbalul în niciun fel în momentul de față. E stabilit acolo, e bine. Dar a fost un mare jucător, într-adevăr", spunea Gâlcă pentru iamsport.ro.
Şi Narcis Răducan a vorbit la superlativ despre Iulian Filipescu. Cei doi au fost colegi de cameră timp de un an.
"Timp de un an de zile, Iulian Filipescu a fost colegul meu de cameră la Steaua. Am amintiri frumoase: am luat eventul împreună, în sezonul 1995-1996, am jucat în Liga Campionilor cu Borussia Dortmund și Juventus. A fost pentru mine un adevărat exemplu în privința polivalenței pe care o arăta. A început ca atacant și a trecut prin trei compartimente, fiind la cel mai înalt nivel pe fiecare dintre ele", a spus Narcis Răducan pentru prosport.ro.